Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
Kawral Misiide e Moodi Ndane Seelenke Jallo, jom ballafuyeeji ka Pular
Banndiraaɓe tedduɓe, hannde kadi miɗen ardi ɗoo e yewtere gooto e kummaluuɓe men daraniiɓe ɗemngal Pular nder leydi Gine. Ko ɓen woni Moodi Ndane Seelenke Jallo. Winndiyanke, ballifo (auteur / author) ka Pular.
Ɓe fuɗɗino winndude wallifoo gimɗi Pular gila ko ɓe wonunoo ka njananiri Beljik, ɓe jokkitii ɗum haa no ɓe artiri non Lagine, ɓe waɗti eltude sukaaɓe ɓen ka kawtital maɓɓe AGUIPELLN ngal ɓe sincidunoo e mokobaaɓe goo ngam wurnitugol ɗemngal Pular ngal nder leydi Gine. E ndee jonnde ɗoo, Seelenke Jallo hino yewta en seeɗa e ko ɓe yanngodi kon ka wallifagol e ɗemngal Pular gila Beljiki haa Konaakiri. Bismillah:
Misiide Network (MN): Ko homɓe woni Moodi Ndane Seelenke Jallo ?
Moodi Seelenke Jalloh (MSJ): A jaaraama Moodi Tafsiiru! Innde am nden, ko Saydu Baasamba Jallo, iwdi ndin ko mombenke (Mombeya / Dalabaa), kono non ko Labe mi jibinaa. Ko ɗon kadi mi janngi Alqur’aana e lekkol faransi on. Ko e hitaande 1965 woni ko mi yalti Lagine sutiimi Beljik fii ɓeydugol ganndal, mi janngoyi ton ganndal wonndiigu (sociologie), kañum e ɗemɗiyaagal (linguistique).
MN: Fewndo artuno-ɗon Lagine, ko honɗum liggodu-ɗon e golle ngardiigu (administration) ɗen?
MSJ: Nde mi artunoo Lagine, mi golluno ka ngardiigu, e nder heen, mi liggino kadi fii ɗemngal Fulfulde ngal. Mi etii mi sincidi e woɓɓe goo, ngal kawtital (association) wi’etee-ngal l’Association Guinéenne pour l’écriture et la lecture en langues nationales (AGUIPELLN).
MN : Ko honno naatir-ɗon ka wallifagol gimɗi e ɗemngal Pular ?
MSJ : Nde tawnoo maamiraaɓe amen ɓen Mombeya wano Alla hilno Cerno Samba Mombeya hollunoo « ..neɗɗo ko haala mu’un newotoo, nde o faaminiraa ko wi’aa to ƴi’al », mi inni ɓen ɗon udditanii men laawol, yo men ndaaru ko honno men yaajinirta miijo maɓɓe ngon, hara ko yo men waɗtu batte e ko ɓe golli kon. Ko ɗum ɓurti lam jininnde e wallifagol ka Pular !
MN : On wallifike defte buy, wano « fii honɗum ?» « ko hombo? », « ko honto? » e ko nanndi. Hiɗen waawi wi’ude wonde ɗii ballafuyeeji mon ko jokkondirɗi?
MSJ: Eyyo, ko ko jokkondiri. Ko deftere « fii honɗum? » nden adiimi wallifaade, hikki ɗon « ko hombo? », hikki ɗon kadi « ko honto? ».. Si Allah newnii, no gasa lamnde goo aroya fii toppitagol e callal ngal.
MN: Ko honno deftere mon aranere nden « fii honɗum » yaltiri muulaa?
MSJ: Ko fewndo mi janngaynoo Beljik, humpitiimi fii musiɗɗo men Pullo mo kamaru hino yaltinaynoo ɓatakal / jaaynde e ɗemɗe Afrik ɗuuɗuɗe, hino jeyanoo e majje, Fulfulde. Ko e nder heen etiimi tintodugol /yiidugol e makko fii no o yaltinirana lam « fii honɗum? ». Nde o fontunoo ɗeri mayre nden o jaangi, o weltorno kisan, o yaltini gimɗi tati e mayre ka jaaynde makko “binndi e jannde”, kaɓɓol 9- 10, hitaande 1983. Ɗin woni: “Jo’o”, “kun fini”, “Halfere”. Ɓaawo ɗum, deftere nden fow yalti.
MN: Ko honɗum woni miijo mon e lowre Misiide nden?
MSJ: Tigi-tigi on, meɗen weltorii eɓooje Misiide ɗen, meɗen tamƴinii ɓe jokkitoto battane amen ɗen ka ligganagol Pular e Pulaaku. Meɗen ɓurta softinnde Misiide nden, toroo Allah yo O ɓeydu barki e golle ɗen.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn